ประกาศประธานศาลปกครองสูงสุด

เรื่อง หลักเกณฑ์แลอัตราค่าใช้จ่ายในการแจ้งข้อความ การส่งเอกสาร

การคัดสําเนาและการรับรองเอกสารในคดีปกครอง[[1]](#footnote-1)

 

 อาศัยอํานาจตามความในข้อ ๒๔ แห่งระเบียบของที่ประชุมใหญ่ตุลาการในศาลปกครองสูงสุดว่าด้วยวิธีพิจารณาคดีปกครอง พ.ศ.๒๕๔๓ ประธานศาลปกครองสูงสุดออกประกาศกําหนดหลักเกณฑ์และอัตราค่าใช้จ่ายในการแจ้งข้อความ การส่งเอกสาร การคัดสําเนาและการรับรองเอกสารในคดีปกครองไว้ดังต่อไปนี้

 ข้อ ๑ ในกรณีที่คู่กรณีหรือบุคคลที่เกี่ยวข้องยื่นคําขอต่อศาลเพื่อขอให้ศาลหรือพนักงานเจ้าหน้าที่ของศาลแจ้งข้อความหรือส่งเอกสารโดยวิธีอื่นที่มิใช่ทางไปรษณีย์ลงทะเบียนตอบรับ  
ให้ศาลพิจารณาอนุญาตตามที่เห็นสมควร ทั้งนี้ โดยให้เสียค่าใช้จ่ายตามที่กําหนดไว้ในประกาศนี้

 เมื่อได้รับอนุญาตจากศาลตามวรรคหนึ่งแล้ว ให้ผู้ยื่นคําขอชําระค่าใช้จ่ายตามจํานวน  
และภายในระยะเวลาที่พนักงานเจ้าหน้าที่ของศาลกําหนด

 ข้อ ๒ การแจ้งข้อความหรือส่งเอกสารของศาลปกครองสูงสุดหรือศาลปกครองกลาง  
โดยวิธีให้พนักงานเจ้าหน้าที่ของศาลหรือบุคคลอื่นนําไปส่ง ให้เสียค่าใช้จ่ายตามอัตราดังนี้

 (๑) เขตท้องที่กรุงเทพมหานคร

 (ก) อัตรา ๑๐๐ บาท

 ๑. เขตบางรัก ๒.เขตสาธร

 (ข) อัตรา ๑๕๐ บาท

 ๑. เขตคลองเตย ๒. เขตคลองสาน

 ๓.เขตจอมทอง ๔. เขตธนบุรี

 ๕. เขตบางกอกน้อย ๖. เขตบางกอกใหญ่

 ๗. เขตบางคอแหลม ๘. เขตปทุมวัน

 ๙. เขตป้อมปราบศัตรูพ่าย ๑๐. เขตพระนคร

 ๑๑. เขตภาษีเจริญ ๑๒. เขตยานนาวา

 ๑๒. เขตราชเทวี ๑๔. เขตราษฎร์บูรณะ

 ๑๓. เขตวัฒนา ๑๖. เขตสัมพันธวงศ์

 (ค) อัตรา ๒๕๐ บาท

 ๑ เขตจตุจักร ๒. เขตดินแดง

 ๓. เขตดุสิต ๔. เขตตลิ่งชัน

 ๕. เขตทุ่งครุ ๖. เขตบางกะปิ

 ๗. เขตบางแค ๘. เขตบางซื่อ

 ๙. เขตบางเขน ๑๐. เขตบางพลัด

 ๑๑. เขตพญาไท ๑๒. เขตพระโขนง

 ๑๓. เขตลาดพร้าว ๑๔. เขตวังทองหลาง

 ๑๕. เขตสวนหลวง ๑๖. เขตห้วยขวาง

 (ง) อัตรา ๓๐๐ บาท

 ๑. เขตคันนายาว ๒. เขตคลองสามวา

 ๓. เขตดอนเมือง ๔. เขตทวีวัฒนา

 ๕. เขตบางขุนเทียน ๖. เขตบางเขน

 ๗. เขตบางบอน ๘. เขตบึงกุ่ม

 ๙. เขตประเวศ ๑๐. เขตมีนบุรี

 ๑๑. เขตลาดกระบัง ๑๒. เขตสะพานสูง

 ๑๓. เขตสายไหม ๑๔. เขตหนองแขม

 ๑๕. เขตหนองจอก ๑๖. เขตหลักสี่

 (๒) จังหวัดใกล้เคียงกรุงเทพมหานคร

 (ก) จังหวัดสมุทรปราการ อัตรา ๓๐๐ บาท

 (ข) จังหวัดนนทบุรี อัตรา ๓๘๐ บาท

 (ค) จังหวัดปทุมธานี อัตรา ๔๐๐ บาท

 (ง) จังหวัดนครปฐม อัตรา ๔๕๐ บาท

 (จ) จังหวัดสมุทรสาคร อัตรา ๔๕๐ บาท

 (ฉ) จังหวัดสมุทรสงคราม อัตรา ๕๐๐ บาท

 (ช) จังหวัดราชบุรี อัตรา ๕๕๐ บาท

 (๓) จังหวัดอื่นนอกจาก (๒) ที่มีระยะทางจากกรุงเทพมหานครไม่เกินสามร้อยกิโลเมตรอัตรา ๘๐๐ บาท

 (๔) จังหวัดอื่นที่มีระยะทางจากกรุงเทพมหานครเกินสามรอยกิโลเมตร ให้เสียค่าใช้จ่าย  
ในอัตราที่ศาลกําหนดเป็นกรณีๆ ไป ในอัตรากิโลเมตรละ ๓ บาท โดยประมาณ โดยคิดตามระยะทางจากกรุงเทพมหานครถึงจังหวัดนั้นเป็นเกณฑ์

 ค่าใช้จ่ายตามข้อนี้ให้คิดตามจํานวนเอกสารเป็นรายฉบับ ในกรณีที่มีเอกสารหลายฉบับ  
ถ้าผู้รับแจ้งข้อความหรือเอกสารอยู่ในสถานที่เดียวกัน ใกล้เคียงกัน หรือในเส้นทางเดียวกัน  
ศาลอาจลดหรืองดค่าใช้จ่ายสําหรับเอกสารตั้งแต่ฉบับที่สองเป็นต้นไปได้ตามที่เห็นสมควร

 ข้อ ๓ การแจ้งข้อความหรือส่งเอกสารของศาลปกครองในภูมิภาคต่างๆ โดยวิธีให้  
พนักงานเจ้าหน้าที่ของศาลหรือบุคคลอื่นนําไปส่ง ให้เสียค่าใช้จ่ายในอัตราที่ศาลกําหนด   
ในอัตรากิโลเมตรละ ๓ บาท โดยประมาณ โดยคิดระยะทางจากที่ตั้งศาลถึงสถานที่นั้นเป็นเกณฑ์  
 แต่อัตราขั้นต่ําต้องไม่น้อยกว่า ๑๐๐ บาท และให้นําความในวรรคสองมาบังคับใช้โดยอนุโลม

 ข้อ ๔ การแจ้งข้อความหรือส่งเอกสารทางไปรษณีย์ด่วนพิเศษ ให้เสียค่าใช้จ่ายในอัตรา  
ที่การสื่อสารแห่งประเทศไทยประกาศกําหนด

 ข้อ ๕ การคัดสําเนาเอกสาร ให้เสียค่าใช้จ่ายดังนี้

 (๑) กระดาษขนาด เอ ๔ อัตราหน้าละ ๓ บาท เอกสารส่วนที่เกินห้าหน้า ให้เสียค่าใช้จ่าย  
ในอัตราหน้าละ ๒ บาท

 (๒) กระดาษขนาด เอ ๓ อัตราหน้าละ ๔ บาท

 ข้อ ๖ การรับรองสําเนาเอกสาร ให้เสียค่าใช้จ่ายในอัตรา ๒๐ บาท ต่อสําเนาเอกสาร  
หนึ่งฉบับ

 ข้อ ๗ ค่าใช้จ่ายในการแจ้งข้อความ การส่งเอกสาร หรือการคัดสําเนาเอกสารโดยวิธีอื่น  
หรือในกรณีอื่นซึ่งมิได้กําหนดไว้ในข้อ ๒ ถึงข้อ ๕ ให้ศาลเป็นผู้กําหนดเป็นกรณีๆ ไป ทั้งนี้  
โดยคํานึงถึงสภาพของการดําเนินการโดยเทียบเคียงกับอัตราที่กําหนดไว้แล้ว

 ข้อ ๘ ให้ประธานศาลปกครองสูงสุดมีอํานาจตีความและวินิจฉัยปัญหาเกี่ยวกับการปฏิบัติตามประกาศนี้

 ประกาศ ณ วันที่ ๒๘ มิถุนายน พ.ศ. ๒๕๔๔

 อักขราทร จุฬารัตน

 ประธานศาลปกครองสูงสุด

1. ราชกิจจานุเบกษา เล่ม ๑๑๘/ตอนที่ ๕๔ ก/หน้า ๑๓/๑๑ กรกฎาคม ๒๕๔๔ [↑](#footnote-ref-1)